Ma Ying-jeou
Ma Ying-jeou, f. 13.7.1950, taiwansk politiker; præsident fra 2008. Ma var vicegeneralsekretær i Guomindang 1984-88; han blev udnævnt til justitsminister 1994, men afskediget 1996, muligvis på grund af sin aktive indsats mod korruption. Han var borgmester i Taipei 1998-2006, formand for Guomindang 2005-2007 og igen fra 2009, og 2008 valgtes han som præsident for Taiwan; ved præsidentvalget vandt Guomindang dermed posten tilbage fra Democratic Progressive Party, DPP. Ma står for at føre en forsonlig linje over for Folkerepublikken Kina.